**Predmet: Održana konferencija u sklopu projekta „Razvoj školskog volontiranja uspostavom mreže volonterskih klubova Crvenog križa**

U sklopu EU projekta „Razvoj školskog volontiranja uspostavom mreže volonterskih klubova Crvenog križa“ održana je konferencija na istu temu u organizaciji Društva Crvenog križa Zagrebačke županije, nositelja projekta.
 Projekt provodi Hrvatski Crveni križ Društvo Crvenog križa Zagrebačke županije u partnerstvu s Udrugom "Glas mladih Križevci" , Osnovnom školom "Ivan Benković" iz Dugog Sela te Srednjom školom Jastrebarsko . Uz partnere, u projektu sudjeluju svih 8 gradskih društava Crvenog križa na području Zagrebačke županije. Na održanoj konferenciji su prezentirana tri nova volonterska programa Crvenog križa u kojoj će moći sudjelovati zainteresirani učenici svake od 32 uključene osnovne i srednje škole: Mali interventni timovi, Vršnjačka podrška učenicima i djeci imigrantima te Klinci čuvalice životinja. Uz predstavljanje projekta, na konferenciji se razgovaralo o mogućnostima nastavljanja programa i nakon završetka projekta.
„Kroz naše djelovanje uočili smo potrebu za uključivanjem još većeg broja volontera, posebice mlađe populacije, u aktivnosti Društva Crvenog križa Zagrebačke županije. Ovim projektom omogućeno je uključivanje učenika osnovnih i srednjih škola na području Zagrebačke županije u humanitarne, edukativne i socijalno osjetljive aktivnosti, odnosno, razvijanje ideje i vrijednosti volonterstva od malih nogu na području zagrebačkog prstena“ – rekla je Andrea-Silvija Hotujac, ravnateljica Društva Crvenog križa Zagrebačke županije te pozvala sve mlade da se priključe ovom projektu ili radu gradskih društava Crvenog križa.
 Na konferenciji je Klementina Stepinac prof. biologije predstavila Srednju školu Jastrebarsko kao školu koja sudjeluje u volonterskim projektima, surađuje sa Gradskim društvom Crvenog križa te da sudjeluje na gradskom i županijskom natjecanju iz prve pomoći pod njenim mentorstvom.
 Ukupna vrijednost projekta iznosi 1.040.386,07 kuna sufinanciranih iz Europskog socijalnog fonda u 100% iznosu. Razdoblje provedbe projekta je od 01.06.2017. do 31.10.2018 godine.

S poštovanjem.Ravnateljica GDCK

 Jastrebarsko:

 Dunja Vlašić